पीयू में कर्मचारियों के लिए बनेंगे क्वार्टर
पटना|पटना विविकी शुरुआत एक रेसीडेंशियल विश्वविद्यालय के तौर पर हुई थी। छात्रावास के साथ शिक्षकों और कर्मचारियों के लिए आवास की सुविधा भी थी। बाद के वर्षों में यह व्यवस्था समाप्त होने लगी। पीयू प्रशासन ने स्टाफ क्वार्टर का सही रख-रखाव नहीं किया और वे टूटते गए। अब फिर से पीयू प्रशासन कर्मचारियों के लिए स्टाफ क्वार्टर बनाने की योजना पर काम करेगा। इसके तहत पीयू कैंपस में चतुर्थ वर्गीय कर्मचारियों के लिए क्वार्टर बनाए जाएंगे। इसके लिए पीयू प्रशासन ने वित्तीय वर्ष 2017-18 में 72.27 लाख रुपए की मंजूरी दी है। सूत्र बताते हैं कि पीयू प्रशासन शीघ्र स्थान निर्धारण कर काम शुरू करेगा।
hin_Deva hin_Deva